CELEX: 62007CA0228
Language: fi
Date: 2008-09-11 00:00:00
Title: Asia C-228/07: Yhteisöjen tuomioistuimen tuomio (kolmas jaosto) 11.9.2008 (Verwaltungsgerichtshofin (Itävalta) esittämä ennakkoratkaisupyyntö) — Jörn Petersen v. Landesgeschäftsstelle des Arbeitsmarktservice Niederösterreich (Sosiaaliturva — Asetus (ETY) N:o 1408/71 — 4 artiklan 1 kohdan b ja g alakohta, 10 artiklan 1 kohta ja 69 artikla — Henkilöiden vapaa liikkuvuus — EY 39 ja EY 42 artikla — Lakisääteinen eläke- tai tapaturmavakuutusjärjestelmä — Työkyvyn alenemiseen tai työkyvyttömyyteen perustuva vakuutusetuus — Hakijana oleville työttömille maksettu ennakko — Etuuden määritteleminen työttömyysetuudeksi tai työkyvyttömyysetuudeksi — Asumisedellytys)

8.11.2008   
            
            
               FI
            
            
               Euroopan unionin virallinen lehti
            
            
               C 285/8
            
         Yhteisöjen tuomioistuimen tuomio (kolmas jaosto) 11.9.2008 (Verwaltungsgerichtshofin (Itävalta) esittämä ennakkoratkaisupyyntö) — Jörn Petersen v. Landesgeschäftsstelle des Arbeitsmarktservice Niederösterreich
   (Asia C-228/07) (1)
   
   (Sosiaaliturva - Asetus (ETY) N:o 1408/71 - 4 artiklan 1 kohdan b ja g alakohta, 10 artiklan 1 kohta ja 69 artikla - Henkilöiden vapaa liikkuvuus - EY 39 ja EY 42 artikla - Lakisääteinen eläke- tai tapaturmavakuutusjärjestelmä - Työkyvyn alenemiseen tai työkyvyttömyyteen perustuva vakuutusetuus - Hakijana oleville työttömille maksettu ennakko - Etuuden määritteleminen ’työttömyysetuudeksi’ tai ’työkyvyttömyysetuudeksi’ - Asumisedellytys)
   (2008/C 285/12)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgerichtshof
   Pääasian asianosaiset
   
      Kantaja: Jörn Petersen
   
      Vastaaja: Landesgeschäftsstelle des Arbeitsmarktservice Niederösterreich
   Oikeudenkäynnin kohde
   Ennakkoratkaisupyyntö — Verwaltungsgerichtshof — EY 39 artiklan ja sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 (EYVL L 149, s. 2) 4 artiklan 1 kohdan b ja g alakohdan tulkinta — Työttömyysvakuutuksesta maksettavan rahaetuuden, jonka myöntäminen ei riipu siitä, että hakija on työkyinen tai valmis työskentelemään ja joka myönnetään vain lakisääteisen eläke- tai tapaturmavakuutuksen mukaisen etuuden myöntämistä alentuneen työkyvyn tai ansiokyvyttömyyden perusteella hakeneille työttömille ennakkona siihen asti, kunnes heidän hakemuksensa on ratkaistu, luokittelu työttömyysetuudeksi tai työkyvyttömyysetuudeksi — Kansallinen lainsäädäntö, jossa säädetään tätä etuutta koskevan oikeuden keskeytymisestä, jos kyseessä oleva työtön oleskelee toisessa jäsenvaltiossa
   Tuomiolauselma
   
               1)
            
            
               Pääasiassa kyseessä olevan kaltaista etuutta on pidettävä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, 4 artiklan 1 kohdan g alakohdassa tarkoitettuna ”työttömyysetuutena”.
            
         
               2)
            
            
               EY 39 artiklaa on tulkittava siten, että se on esteenä sille, että jäsenvaltio asettaa pääasiassa kyseessä olevan kaltaisen etuuden, jota on pidettävä asetuksen N:o 1408/71 4 artiklan 1 kohdan g alakohdassa tarkoitettuna ”työttömyysetuutena”, myöntämisen edellytykseksi sen, että etuuden saajien asuinpaikka on kyseisen valtion alueella, siltä osin kuin se ei ole esittänyt mitään sellaista seikkaa, jolla voitaisiin osoittaa, että tällainen edellytys on objektiivisesti perusteltu ja oikeasuhteinen.
            
         
      (1)  EUVL C 170, 21.7.2007.